Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
“Tsebang Gore ke na le Lena Matšatši ka Moka”
“Bona Seswantšho se!”
Dihlatse tša Jehofa
Dilo tše di Lego Gona
Dikgatišo tše di Lego Gona
Nywageng yeo ya ka morago ga ntwa, batho ba be ba na le dilo tše sego kae feela tše bonagalago. Ke be ke na le sutu e tee feela le borokgo—sutu ya gona e be e mpheta, borokgo bo ntlhaela! Go etša ge ke boletše matsenong, kgwedi ya ka ya pele kua Borculo e be e le boima, eupša Jehofa o ile a ntšhegofatša ka dithuto tše mmalwa tša Beibele. Ka morago ga dikgwedi tše senyane, ke ile ka abelwa go šoma toropong ya Amsterdam.
Janny: Mma o bile Hlatse ka 1945 ge ke be ke na le nywaga e 11. Gateetee o ile a bona bohlokwa bja gore a ithute Beibele le bana ba gagwe ba bararo, eupša tate o be a ganetša therešo, ka gona mma o ile a re ruta ge tate a be a se gona ka gae.
Janny (mafelelong ka go la le letona) a bula madibogo ka nakwana ka 1952
Letšatšing la rena la lenyalo ka 1955
Ka morago ga dikgwedi tše tshelelago, re ile ra laletšwa go hlankela modirong wa bosepedi kua nageng ya Belgium. Ka 1955, go be go na le bagoeledi ba 4 000 feela nageng yeo. Ga bjale palo ya bona e ipušeleditše ka makga a tshelelago! Kua Flanders, ka leboa la Belgium, batho ba gona ba bolela leleme la go swana le la Netherlands. Lega go le bjalo, tsela yeo badudi bao ba Belgium ba bolelago ka yona e be e tloga e fapane le ya rena, ka gona mathomong re ile ra swanelwa ke go tlwaelana le seo.
Markus: Ka ge ke be ke swanetše go kaonefatša Seisemane sa ka, ke ile ka laletšwa Brooklyn dikgwedi tše hlano pele ga ge sekolo se thoma. Ke ile ka šoma lefapheng la tša Thomelo le la Tirelo. Go šoma ga ka ntlongkgolo le go thuša go phuthela dikgatišo tše di yago Asia, Yuropa le Amerika Borwa go ile gwa ntira gore ke lemoge borwarre bja rena bja lefase ka bophara. Motho yo ke mo gopolago ka mo kgethegilego ke Ngwanabo rena A. H. Macmillan, yo a bilego modirong wa bosepedi (molebeledi wa mosepedi) mehleng ya Ngwanabo rena Russell. O be a šetše a tšofetše ka nako yeo e bile a se sa kwa gabotse, eupša o be a eba gona dibokeng ka moka tša phuthego. Seo se ile sa nkgoma kudu e bile sa nthuta gore le ka mohla ga se ra swanela go tšeela dipokano tša rena tša Bokriste fase.—Baheb. 10:24, 25.
Janny: Ke ile ka thabela ka mo go kgethegilego tokelo ya go ya le Markus kua Brooklyn ka 1977 le kua Patterson ka 1997 ge a be a yo hwetša tlwaetšo e oketšegilego e le setho sa Komiti ya Lekala.
“Re dumela ka pelo ka moka gore selo se bohlokwa ga se moo re hlankelago re le gona goba kabelo yeo re lego go yona, eupša selo se bohlokwa ke yoo re mo hlankelago”
Janny: Nywaga yeo bobedi bja rena re e feditšego re le tirelong ya nako e tletšego e balelwa ka godimo ga e 120! Re bone ka noši therešo ya kholofetšo ya Jehofa ya gore ‘a ka se ke a re tlogela’ le ya gore ge e ba re mo hlankela ka potego, re ka se ‘hloke selo.’—Baheb. 13:5; Doit. 2:7.
^ ser. 5 Ge nywaga e dutše e eya, tate, mma, kgaetšedi wa ka yo mogolo le bana bešo ba babedi le bona e ile ya ba Dihlatse.
Ntšha Moneelo wa go Thekga Modiro wa Rena wa Lefase ka Bophara